open-index/open-wikipedia-markdown huggingface dataset:
וארונה

**וארונה** (בסנסקריט: **वरुण**) היה אל השמיים, המים, האוקיינוסים ומגן האלמוות במיתולוגיה ההודית.

וארונה הוא בנו של קאשיאפה (אחד משבעת החכמים הקדומים) ובעלה של וארוני אלת היין והחוכמה ביחד הם שולטים במעמקי הים. נשקו של וארונה הוא פאשה (סוג של לולאה) ויש אומרים שהוא אביה של ושיסטה.

## פולחן
חלק ניכר מהאגדות עליו הן סביב מאבקו עם אל קדום יותר בשם אינדרה. וארונה נוצח ואינדרה תפס את מקומו כמלך האלים. ב"ריג ודה", קובץ של מזמורים הינדואיסטים, קיים מזמור העוסק בבקשתו של המלך הרישצ'נדרה מווארונה שהלה יוליד לו בן, והאל נעתר לבקשתו.

בשכבה המוקדמת של הריג ודה וארונה הוא אל החוק המוסרי והמעניש של כל החוטאים ולאחר מכן הוא מצוין גם כאל המערב. מפני שהיה מיוחס פעם לאל השמיים יש הטוענים שהיה פעם מלך האלים, אך הובס בידי אינדרה ויש אפילו שאומרים שוארונה הוא גלגול של אינדרה בים.

וארונה מוזכר גם באפוס ראמאיאנה שם יש דיאלוג בין ראמה לווארונה. בסיפור ראמה רוצה לחצות את האוקיינוס על מנת להגיע ללנקה ממלכתו של רוואנה בשביל להציל את אשתו סיטה. במשך שלושה ימים ושלושה לילות ראמה מתפלל לוארונה אך האל לא מגיב. לבסוף ראמה אומר לאחיו לקשמנה שאם האל לא מבין בטפילות עדינות הוא יבין באלימות קשה. בבוקר הרביעי ראמה הכועס מתכנן לשרוף את האוקיינוס כולו על מנת שהוא וצבא הקופים שלו יוכלו להגיע אל לנקה. לאחר שראמה יורה כמה חצים וארונה הגדול עולה מהים ואומר לראמה שהים הפכפך ועמוק, ולא ניתן לשינוי לכן אינו יכול לחצות אותו, אבל וארונה כן עוזר לראמה לבנות גשר עד ללנקה.

## קישורים חיצוניים

* 

## הערות שוליים

קטגוריה:אלים הינדואים
קטגוריה:אלי השמיים ומזג האוויר
קטגוריה:אלי שאול
קטגוריה:אלים ואלות ים ונהר
ויקטור אפנסייב

**ויקטור אפנסייב** (ברוסית: **Виктор Михайлович Афанасьев**; ) הוא קוסמונאוט סובייטי ורוסי שטס ב-4 משימות חלל כמפקד צוות לתחנת החלל מיר ולתחנת החלל הבין-לאומית.

## קורות חיים
ויקטור אפנסייב נולד בבריאנסק למשפחת פועל. בשנת 1966 הוא גויס לצבא ברית המועצות ועבר קורס טיס. בשנים 1970–1976 הוא היה טייס ביחידת חיל האוויר הסובייטי שהוצבה בגרמניה המזרחית. בשנת 1976 הוא נשלח לקורס הסבה למטוס "סוחוי Su-7" ו-"סוחוי Su-17". הוא שירת כטייס ניסוי. בשנת 1980 הוא סיים לימודי הנדסת אווירונאוטיקה באוניברסיטה.

בשנת 1985 אפנסייב נכלל ביחידת הקוסמונאוטים והחל הכנות לטיסות במסגרת מעבורת החלל בוראן. תוכנית זו בוטלה והוא עבר להכנות לטיסות לתחנת החלל מיר.

בשנת 1990 אפנסייב שוגר לחלל כמפקד בטיסה סויוז TM-11. החללית התחברה בהצלחה לתחנת החלל מיר וצוות החל בביצוע מחקרים כמשלחת מס' 8. במהלך שהייה בתחנת החלל אפנסייב ביצע פעילות חוץ רכבית 4 פעמים. הוא חזר לאחר 175 ימים.

בשנת 1994 הוא ביצע טיסה בחללית סויוז TM-18 כמפקד צוות. הם התבחרו לתחנת החלל מיר בה כבר פעלה משלחת מס' 14. לאחר ביצוע חפיפה היא עדבה את תחנת החלל ומשלחת מס' 15 בפיקוד אפנסייה החלה את פעילותה. אפנסייב חזר לכדור הארץ לאחר 182 ימים.

בשנת 1999 אפנסייב היה מפקד צוות של סויוז TM-29. החללית התחברה לתחנת החלל מיר בה כבר פעלה משלחת מס' 26 בפיקוד גנאדי פדאלקה. לאחר הליך של העברת אחריות החלה עבודה סדירה של משלחת מס' 27 בפיקוד אפנסייב. במהלך טיסה זו הוא 3 פעמים ביצע פעילות חוץ רכבית ושהה בחלל 188 ימים. הוא חזר לכדור הארץ בחללית סויוז TM-29 ביחד יתר חברי משלחתו.

עד לשנת 2001 אפנסייב היה מפקד צוות של סויוז TM-33 לתחנת החלל הבין-לאומית. הוא חזר לכדור הארץ לאחר 8 ימים.

החל משנת 1998 אפנסייב היה סגן מפקד יחידת הקוסמונאוטים. הוא סיים את השירות בשנת 2006 ויצא לגמלאות. הוא מתגורר בעיר הכוכבים.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה 
* ביוגרפיה מפורטת 

קטגוריה:קוסמונאוטים סובייטים
קטגוריה:הלכי חלל רוסים
קטגוריה:טייסים סובייטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור ההצטיינות למען המולדת
קטגוריה:קוסמונאוטים רוסים
קטגוריה:קצינים בלגיון הכבוד
קטגוריה:רוסים שנולדו ב-1948
הרישצ'נדרה

**הרישצ'נדרה** (בסנסקריט: **हरिश्चन्द्र**) היא דמות אגדתית של גיבור, המופיעה במיתולוגיה ההינדואית.

## הרישצ'נדרה במיתולוגיה ההינודאית
הרישצ'נדרה כיהן כמלך ממלכת השמש. באחד ממזמורי ה"ריג ודה", קובץ של מזמורים הינדואיסטים, מסופר כי הרישצ'נדרה ביקש מהאל וארונה כי הלה יביא להולדתו של צאצא למלך, והאל נעתר לבקשתו. גרסה מעובדת של סיפור זה תורגמה לשפה המשוחזרת פרוטו-הודו-אירופית.

## קישורים חיצוניים

## הערות שוליים

קטגוריה:דמויות בדיוניות
אליעזר מילרוד

[350px|ממוזער|שמאל|קבוצת פועלים שעבדו ברחובות, לימים הקימו את "חבורת הדרום". עומדים מימין: (3) [צבי גדליהו סוכובולסקי, (4) יונה כסה, (6) אליעזר מילרוד, (7) יצחק חסקין. צולם ב-1930]]
**אליעזר מילרוד** (כ"ח בכסלו ה'תרנ"ז, דצמבר 1896 - ח באלול ה'תשכ"ב, 7 בספטמבר 1962)
היה מחלוצי העלייה השלישית, חבר "קבוצת הר כנרת" וממייסדי כפר ביל"ו, ראש העירייה הנבחר הראשון במגדל אשקלון (1951 – 1953)
וראש המועצה המקומית הממונה הראשון בדימונה (1956–1959).

## ביוגרפיה
נולד בשפטיבקה לישראל והניה. היה פעיל בוועד הקהילה היהודית בעירו, והצטרף לפעילות ציונית ב"צעירי ציון" וב"קבוצת שפטיבקה" שפעלה במסגרת תנועת "החלוץ". בפרוץ פרעות פטליורה ארגן את קבוצתו להגה על העיר מפני הפורעים. הקבוצה עלתה לארץ ישראל ב-1920 בעקבות מאורעות תל חי, והצטרפה ל"קבוצת הר כנרת", שם היה כנראה בעל תפקיד ניהולי, ובחנוכה ה'תרפ"א היה ציר מטעמה לכנס הייסוד של ההסתדרות הכללית של העובדים העבריים בארץ ישראל שהתקיים בחיפה. משם עבר לרחובות, שם היה חבר במועצת פועלי רחובות, והיה מנהל "חבורת הדרום" שהתארגנה ברחובות וייסדה את כפר ביל"ו, שם ניהל משק חקלאי. הוא נבחר לוועד הכפר. היה חבר מפא"י והשתתף בכינוסיה. לאחר מלחמת העצמאות ניהל את האפוטרופוס הממונה על נכסי נפקדים באזור מגדל אשקלון. בשנת 1950, עם כינונה של עירייה במגדל אשקלון נבחר כחבר במועצת העיר. ב־1951, לקראת הבחירות לראשות העירייה, נבחר לעמוד בראש רשימת מפא"י. בבחירות, שהתקיימו ב-12 ביוני, הרשימה זכתה במרב הקולות, ומועצת העיר בחרה בו לעמוד בראשות העיר. לאחר הבחירות הוגש ערעור על תוצאות הבחירות בטענה כי הן אינן חוקיות, בין השאר משום שמילרוד לא גר באשקלון אלא בכפר ביל"ו. בית המשפט פסל את הבחירות, אך מבלי להתייחס לחוקיות מועמדותו של מילרוד. בשל המצב שנוצר, מינה אותו שר הפנים משה שפירא לראש עיר זמני עד שיתקיימו בחירות חוזרות בעיר. ב-20 באוגוסט התקיימו שוב בחירות, ומפא"י זכתה שוב במרב הקולות והוא נבחר שוב לתפקיד, חרף הביקורת על כך שאינו מתגורר בה, ולכן עבר להתגורר בדירה בשכונת אפרידר בעיר. התנגד לקיומה של המועצה המקומית אשקלון, שכללה את אפרידר וסביבתה בנפרד מעיריית מגדל אשקלון, ופעל לאיחודן
. עם כינונה של עירייה מאוחדת ב-1955, התמנה יחזקאל זונאבנד, שכיהן עד אז כראש מועצת אשקלון, לראש העירייה המאוחדת, ומילרוד פרש שב לכפר ביל"ו. 

בשנת 1956 נשלח על ידי משרד הפנים והסוכנות היהודית למשמש כראש המועצה המקומית הממונה בדימונה, עד -1959. המשיך לנהל תחום הביטחון בעיריית דימונה עד יום מותו.

נפטר לאחר מחלה ב-7 בספטמבר 1962 נקבר בבית הקברות ברחובות.

על שמו רחובות באשקלון ובדימונה.

## חיים אישיים
היה נשוי לחווה לבית סומואטיצקי, שאותה הכיר בקבוצת הר כנרת, ואב לשניים.

## קישורים חיצוניים
* 
* 
* קברו באתר BillionGraves.
* אליעזר מילרוד, באתר עיריית דימונה.

## הערות שוליים

קטגוריה:כפר ביל"ו: אישים
קטגוריה:מייסדי מושבים
קטגוריה:ראשי עיריית אשקלון
קטגוריה:ראשי עיריית דימונה
קטגוריה:ראשי מועצות מקומיות בישראל
קטגוריה:חברי מועצת העיר אשקלון
קטגוריה:אנשי העלייה השלישית
קטגוריה:פעילים ציונים באוקראינה
קטגוריה:חברי צעירי ציון
קטגוריה:ישראלים ילידי האימפריה הרוסית
קטגוריה:ראשי רשויות מקומיות מטעם מפא"י
קטגוריה:אישים הקבורים ברחובות
קטגוריה:ישראלים שנולדו ב-1896
קטגוריה:ישראלים שנפטרו ב-1962
גביע העולם למועדונים 2022

**גביע העולם למועדונים 2022** (באנגלית: **2022 FIFA Club World Cup**, בערבית: **كأس العالم للأندية 2022**), הוא גביע העולם למועדונים ה-19, המפגיש בין אלופות שש הקונפדרציות של פיפ"א ואלופת המדינה המארחת. הטורניר נערך בטנג'יר וברבאט שבמרוקו בין 1–11 בפברואר 2023. צ'לסי, מחזיקת גביע 2021, לא הייתה זכאית להגן על תוארה, מאחר שהודחה ברבע הגמר בליגת האלופות. בגמר שהתקיים ב-11 בפברואר זכתה ריאל מדריד, אלופת אירופה, בגביע, לאחר ניצחון במשחק הגמר 5–3 על אל-הילאל, אלופת אסיה.

## קבוצות משתתפות

## אצטדיונים
המשחקים התקיימו באצטדיון אבן בטוטה שבטנג'יר ובאצטדיון הנסיך מולאי עבדאללה שברבאט.

## משחקים
### סיבוב ראשון

### סיבוב שני

### חצי הגמר

### משחק על המקום השלישי

### הגמר

## קישורים חיצוניים

* 

## הערות שוליים

קטגוריה:גביע העולם בכדורגל לקבוצות
קטגוריה:תחרויות כדורגל ב-2022
קטגוריה:תחרויות ספורט במרוקו
קטגוריה:תחרויות כדורגל ב-2023
קטגוריה:2023 באפריקה
חוליאן סראטי

**חוליאן סראטי** (בספרדית: **Julián Cerati**; נולד ב-26 בינואר 1998) הוא שחקן ארגנטינאי.

## ביוגרפיה
סראטי נולד בשנת 1998. בשנת 2017 החלה קריירת המשחק שלו. תפקידו הראשון היה בסדרת הטלוויזיה הארגנטינאית "Once" , ששודרה בערוץ דיסני XD, בה גילם את דמותו של פליפה אראגון במשך שלוש עונות.

בשנת 2020 נבחר סראטי לגלם את דמותו של רוקו בדרמת הנעורים הקולומביאנית "Noobees" , ששודרה בערוץ ניקלודיאון.

בשנת 2022 החל לשחק לצד מישל בראון בסדרת הדרמה והמתח הקולומביאנית "הלב המסומן" מבית נטפליקס, את דמותו של תומאס גומז.

החל מפברואר 2023 מופיע סראטי בסדרה "הפעם הראשונה" מבית נטפליקס.

## פילמוגרפיה
### טלוויזיה

### קולנוע

## קישורים חיצוניים

קטגוריה:שחקני קולנוע וטלוויזיה ארגנטינאים
קטגוריה:ארגנטינאים שנולדו ב-1998
יצחק אריה (כדורגלן)

**יצחק אריה** (נולד ב-3 באוקטובר 1940 סופיה, ממלכת בולגריה), הוא כדורגלן עבר ישראלי, אשר שיחק בעמדת הקשר הימני והקיצוני הימני בקבוצת מכבי יפו.

## קורות חייו
יצחק אריה נולד בסופיה בירת בולגריה לוויזה ונסים אריה. אביו שנולד בסמוקוב היה נצר למשפחת אריה שהיגרה מווינה לסמוקוב, ובניה היו בנקאים ותעשיינים אשר בין השאר בנו את בית הכנסת בסמוקוב. ב-1948, במסגרת העלייה ההמונית עלתה המשפחה לישראל והתיישבה ביפו, סמוך לפרדס דג'אני אשר בתחומו הוקם "מגרש הפחים" של מכבי יפו. בית המשפחה היה צמוד לגדר המגרש.

ב-1951 הצטרף לקבוצת הילדים של מכבי יפו תחת המאמן מישו אלבס (1935–2019). אריה הוא בן מחזורם של צ'וצ'קו לוי, בובי קלמי ואיינשטיין קליש. בעונת 1956/1957 בליגה הלאומית עלה לקבוצה הבוגרת, ומשחקו הראשון היה ב-26 בינואר 1957 מול בית"ר תל אביב. במקביל, המשיך לשחק גם בקבוצת הנוער. על פי רוב שיחק אריה בעמדת הקשר הימני והקיצוני הימני. ב-6 ביולי 1957 שיחק אריה במשחק גמר גביע המדינה 1956/1957 בו הפסידה יפו להפועל פתח תקווה 1–2.

בעונת 1957/1958 זכה עם קבוצת הנוער בגביע קרנר לאחר שמכבי יפו גברה על גדנ"ע יהודה בתוצאה 3–2, כאשר אריה כבש את אחד השערים ושניים נוספים נכבשו על ידי ישראל אשכנזי. אריה שיחק בשורות יפו עד לסיום עונת 1960/1961 ומשחק הליגה האחרון שלו היה ב-30 במאי 1961 מול הפועל חיפה. בסך הכל הופיע אריה ב-53 משחקים בליגה הראשונה ובהם כבש 13 שערים.

בשל מחלת אביו, נאלץ אריה לעזוב את מכבי יפו ואת ענף הכדורגל ולסייע בפרנסת המשפחה. אביו היה בעל בית מלאכה לייצור אביזירי וילונות, ויצחק תפס את מקומו.
יצחק אריה מתגורר בחולון, הוא אלמן, אב לבן ובת וסב לנכדים.

## תארים
;מכבי יפו
* גביע קרנר בעונת 1957/1958

## לקריאה נוספת
* ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

## קישורים חיצוניים

* 

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:ישראלים ילידי בולגריה
קטגוריה:ילדים בשואה: בולגריה
קטגוריה:ניצולי השואה: בולגריה
קטגוריה:ישראלים שנולדו ב-1940
טוביאס ג'סו ג'וניור

**טוביאס מקדונלד ג'סו ג'וניור** (באנגלית: ; נולד ב-11 ביולי 1985) הוא מוזיקאי קנדי מצפון ונקובר, קולומביה הבריטית.

## ביוגרפיה
לאחר שחי וניגן בס בלוס אנג'לס במשך 4 שנים, ג'סו חזר לביתו בצפון ונקובר. הוא החל לנגן בפסנתר בזמנו הפנוי בזמן שעבד בחברת הובלות. בתקופה זו הוא כתב את שירו הראשון, "Just a Dream". ג'סו כתב יחד עם אדל את השירים "When We Were Young" ו-"Lay Me Down" שנכללו באלבומה ''25'' משנת 2015.

הדמו הראשון של ג'סו יצא לאור באוגוסט 2013 לאחר פרידה כואבת ואבחון מחלת הסרטן של אמו. ג'יי. אר. וייט, יחד עם פטריק קרני מלהקת The Black Keys עזרו להפיק את אלבום הבכורה של ג'סו בשם *Goon*. השיר שלו, "How Could You Babe", זכה לתשומת לב לאחר שאדל ואלנה חיים צייצו עליו. הוא שיתף פעולה עם סיה ואדל בשיר "Alive".

המוזיקה של ג'סו הושוותה לזמרים/כותבים של שנות ה-60 וה-70, מרנדי ניומן להארי נילסון. הוא ציין את ניומן כאחד האמנים האהובים עליו. למרות שהוא היה בסיסט וגיטריסט במשך שנים, המוזיקה החדשה שלו נכתבת על פסנתר - כלי שהחל לנגן בו בגיל 27.

ג'סו התחתן עם המוזיקאית האוסטרלית אמה לואיז בינואר 2019; מאז נולד להם ילד.

## דיסקוגרפיה
### אלבומי אולפן
* 2015: *Goon*

## שירים שהפיק וכתב

## קישורים חיצוניים
* 

## הערות שוליים

קטגוריה:פזמונאים קנדים
קטגוריה:זוכי פרס גראמי
קטגוריה:קנדים ממוצא פורטוגזי
קטגוריה:קנדים שנולדו ב-1985
חבורת רמון

**חבורת רמון** היא חבורה גאולוגית הכוללות תצורות גאולוגיות שהורבדו בתור הטריאס. סלעי החבורה חשופים בכל רחבי ישראל (וכן בסיני).
תור הטריאס נקרא כך על שם שלושת מרכיביו:
*תקופה שבה הושקעו סלעי משקע ימיים המורכבים משלדי יצורים ימיים שחיים בעמודת המים או על הקרקעית.
*תקופה שבה הושקעו סדימנטים בסביבת היווצרות יבשתית כתוצאה מארוזיה או סחיפה על ידי נהרות.
* תקופה שבה הושקעו סלעים אוופוריטים הנוצרים בסביבה של לגונות, סבחות ( ביצות מלוחות) כתוצאה מהתאדות המים ושקיעת המלחים.

הפציאס שעל בסיסו הוגדר הטריאס הוא פציאס גרמני המבוסס על ממצאים גאולוגיים באזור דרום גרמניה, שהיה בשולי ים תטיס. אזור ארץ ישראל היה מצידו השני של ים תטיס, ובו נוצרה תמונת ראי של פציאס זה, כפי שבא לידי ביטוי בחבורת רמון.

## תצורות בחבורה
### תצורת רעף
תצורה המורכבת מגיר ומעט שכבות חוואר. הגיר עשיר במאובנים דוגמת אמוניטים, צדפות וחבצלות ים- מסביבת היווצרות ימית רדודה. הגיר מעיד על העמקה זמנית של מפלס המים (תצורת צפיר שקודמת לה ותצורת גוונים שמאוחרת לה הן תצורות בסביבת היווצרות יבשתית או ימית רדודה מאוד, המורכבות מסלעים קלסטיים). בירדן קיימת תצורה מקבילה בואדי חיסבאן.
### תצורת גוונים
תצורה המורכבת מאבן חול, סילט וחרסיות. התצורה נוצרה בסביבת היווצרות יבשתית וימית רדודה מאוד. וכוללת מבנים סדימנטרים דוגמת שיכוב צולב ושינויי עובי גדולים. בתצורה זו נמצאו שכבות דלות ועשירות במאובנים ימיים. אחת השכבות היא דרגש המיאלינה שבה כמות גבוהה מאוד של צדפות מיאלינה.
### תצורת סהרונים
תצורה הדומה באופיה לתצורת גוונים, אך הגבול ביניהן מבוסס על היעדר ייצוג משמעותי של אבן חול, וככלל המרכיב הקלאסטי נמוך יותר, בעל גרגרים דקים יותר וממוין טוב יותר. קיומם של משקעים אוופוריטים בגג התצורה מלמדים על רדידות המים. המאובנים בתצורה נותרו ברובם שלמים, מה שמלמד על אנרגיית מים נמוכה. מאובנים כגון מרבצי אצות וסטרומטוליטים מלמדים על כך שסביבת ההיווצרות הייתה על תנודה של שולי הים.
### תצורת מוחילה

תצורה אוופוריטית המורכבת מגבס, מאנהידריט (עם שכבות דולומיט, פצלים וגיר) כאשר גג התצורה נסחף באירוזיה בסוף הטריאס. ברמון עובי התצורה 200 מטר. בתקופה שבה הושקעה התצורה היו תנועות דיפרנציאליות שגרמו להשתפלות גושים.
### תצורת בודרה
תצורה נוספת הנחשפת בדרום מערב סיני שנכללה בחבורה כאשר הוגדרה, עוד קודם להשבת סיני לידי המצרים. התצורה מורכבת מאבן חול, סילט וחרסית. הסלעים עשירים בתחמוצות ברזל ולכן אדומים מאוד.

## לקריאה נוספת
* י' ארקין ואח' (עורכים: נחמה שפרן ועמנואל מזור), **נדבכים בגאולוגיה של ישראל**, האוניברסיטה הפתוחה, 1987

קטגוריה:ישראל: חבורות גאולוגיות
מצוקה נפשית

**מצוקה נפשית** כוללת את הסימפטומים והחוויות של חייו הפנימיים של אדם, שלרוב נחשבים כמטרידים, מבלבלים או יוצאי דופן. מצוקה נפשית עלולה להוביל לשינוי התנהגותי, להשפיע על רגשותיו של אדם בצורה שלילית, ולהשפיע על מערכות היחסים שלו עם האנשים הסובבים אותו.

חוויות חיים טראומטיות מסוימות (כגון שכול, מתח, מחסור בשינה, שימוש בסמים, תקיפה, התעללות או תאונות) עלולות לגרום למצוקה נפשית. אנשים מאוכלוסיות פגיעות עלולים לחוות אפליה המציבה אותם בסיכון מוגבר לחוות גם מצוקה נפשית. לעיתים ניתן לצאת מתקופה של מצוקה נפשית ללא התערבות רפואית כולשהי, אם כי אנשים הסובלים מהתסמינים הללו לטווח ארוך נוטים פעמים רבות יותר להיות מאובחנים כחולים במחלת נפש.

מצוקה נפשית יכולה להיגרם ממגוון גורמים, כולל אירועים טראומטיים, שינויים חברתיים וכלכליים ומחלות פיזיות. אסונות טבע כמו רעידות אדמה, צונאמי ושיטפונות מעלים משמעותית את רמות המצוקה הנפשית וההפרעות הפסיכיאטריות כמו PTSD ודיכאון. מגפת הקורונה והסגרים שנלוו לה גרמו לעלייה במצוקה רגשית עקב חששות בריאותיים, שיבושים כלכליים ובידוד חברתי. מחקרים מצאו כי המצוקה הרגשית שהייתה קיימת לפני המגפה היא המנבא החזק ביותר למצוקה במהלך המגפה. מחקרים מתמשכים מצביעים על קשר בין מצוקה נפשית ותמותה מסרטן, בעיקר בסרטן המעי הגס, סרטן הערמונית, סרטן הלבלב וסרטן הוושט. בנוסף, מצוקה נפשית עשויה להשפיע על מערכת החיסון ולהגביר את הסיכון להתפתחות מחלות כרוניות.

## סוגים
להלן סוגי מצוקה נפשית גדולה:
* הפרעת חרדה
* הפרעת דחק פוסט-טראומטית (PTSD)
* דיכאון
* הפרעה דו-קוטבית
* סכיזופרניה
* התקף זעם.

## קישורים חיצוניים

*Louise Stone, When does mental distress become a mental illness?, The Conversation, December 5, 2022 

## הערות שוליים

קטגוריה:בריאות הנפש
לט 3

**לט 3** () היא להקת רוק מודרנית מרייקה שבקרואטיה, שהוקמה בשנת 1987. סולניה הם דאמיר מרטינוביץ' וזוראן פרודאנוביץ'. היא פופולרית מאוד ברחבי מדינתה ובשאר מדינות חבל הבלקן. שיריה מכילים מילות "סלנג", שמעוררים פרובוקציה ונתונים למחלוקת. הופעותיה מוכרות גם כן בשל השימוש באקטים מיניים על הבמה, כמו ביצוע שירים בעירום מלא. לאחר זכייתה ב-*Dora* נבחרה הלהקה לייצג את קרואטיה באירוויזיון 2023, שהתקיים בליברפול שב, עם השיר "".

## קריירה
הלהקה הוקמה ברייקה בשלהי שנות ה-80. עד מהרה עוררה עניין בכלי התקשורת באזור בזכות הופעותיה החדשניות, שהדגימו את אופיה המיוחד ואת ה"רוח" הצעירה שהביאה לסצנת הרוק הבלקני. הלהקה תמכה בזכויות נשים וב, וחרתה על דגלה את ערך הליברליזם כעליון.

ב-9 בדצמבר 2022 הוכרזה לט 3 כאחת מתוך שמונה-עשרה המשתתפים בקדם הקרואטי לאירוויזיון 2023 עם השיר "". ב-11 בפברואר 2023 נערך הקדם, בו דורגה במקום הראשון עם 279 נקודות. ב-11 במאי 2023 ביצעה הלהקה את """ על בימת חצי הגמר השני של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. קרואטיה הופיעה כמדינה ה-25, לפני הממלכה המאוחדת ואחרי סלובניה. בגמר האירווזיון הם הגיעו למקום ה-13 עם 123 נקודות.

בשנת 2024 ניסתה הלהקה לייצג את קרואטיה בפעם השנייה באירוויזיון 2024. היא השתתפה בקדם הארצי עם השיר "Babaroga", ודורגה בערב הגמר במקום השלישי, מאחורי וינקו ובייבי לזניה בהתאמה.

## קישורים חיצוניים

* 

## הערות שוליים

קטגוריה:משתתפי אירוויזיון 2023
קטגוריה:נציגי קרואטיה באירוויזיון
קטגוריה:להקות קרואטיות
עיר האזמרגד של עוץ

**עיר האזמרגד של עוץ** (באנגלית: **The Emerald City of Oz**) הוא הספר השישי בסדרת ספרי עוץ של ליימן פרנק באום.

## תקציר עלילה
בספר זה דורותי גייל, הדוד הנרי והדודה אם נקלעים למצוקה כלכלית ושוקלים לעבור לעיר. בעקבות כך דורותי מציעה שהם יעברו לגור בעיר האזמרגד אשר בארץ עוץ המופלאה, שם הם יוכלו לחיות בנחת וללא מחסור כלשהו. עם זאת, לארץ עוץ השלווה יש כעת איום חדש - מלך הננסים, אשר הובס על ידי דורותי בעלילה של הספר השלישי בסדרת ספרי עוץ, זומם כעת לכבוש את ארץ עוץ, לשעבד את תושבי עיר האזמרגד ולהשיב לרשותו את חגורת הקסם שלו אותה לקחו ממנו הנסיכה עוצמה ודורותי. לאור חולשתם של הננסים לאור היום, במסגרת התוכנית של מלך הננסים, צבא הננסים יחפור מנהרה תת-קרקעית אשר תסייע להם לחצות את המדבר הקטלני ולהגיע הישר אל תוך עיר האזמרגד.

עלילת הספר מציגה את התאקלמותם של דוד הנרי ודודה אם וטיול בחברת כמה מחבריה של דורותי כמו: הקוסם ואיש הצבא הבכיר אומבי אמבי בין כמה ארצות שנמצאים בצפון כמו: ארץ שעשויה מדמויות נייר שמולכת עליהם מלכה אנושית שמשמשת כבוראתן וארץ שכל תושביו הם תצרפים מהלכים, שבהמשך דורותי הולכת לאיבוד עם טוטו והתרנגולת בילינה ומגלה עוד כמה ארצות כמו: ארץ שתושביה הם מאפים, ארץ שתושביה הם כלי בית ורהיטים וארץ שמאוכלסת בארנבים. 

עלילה נוספת עוסקת בגיוס של גנרל חדש של הננסים בשם גאף של בני ברית שונים לפלישה.

העלילות מפגשות שדורותי ובני משפחתה שומעים על הפלישה מאיש הפח, בהגיעם לגבול שבין המערב לצפון ואף הם שומעים שהדחליל עבר לגור בארצו בארמון משלו העשוי קש ותירס. 

הנסיכה עוצמה מפגינה תושייה יוצאת דופן ומשתמשת בכוחותיה על מנת להערים על צבא הננסים, ולהוביל אותם היישר לתוך מעיין השיכחה, ובעקבות כך לגרום להם לשכוח את כל התוכניות המרושעות שלהם ולחזור לארצם.

על מנת למנוע פלישה עתידית של נבל כלשהו וחשש ששוב יהיה מישהו חיצוני שיבוא לארץ עוץ מהאוויר, הקוסמת הטובה מהדרום גלינדה משתמשת בקסם שהופך את ארץ עוץ לבלתי נראית ובלתי נגיש לכולם מלבד לאנשים שנמצאים בארץ עוץ.

בסוף הספר ישנה שבירה של הקיר הרביעי שבו דורותי שולחת מכתב לבאום עצמו על גבי נוצה, שבו היא מספרת על המצב שלה ושל משפחתה בארץ עוץ.

## קישורים חיצוניים

## הערות שוליים

קטגוריה:סדרת ספרי עוץ
ביבי ווד

**ביאטריס "ביבי" ווד** (באנגלית: **Beatrice "Bebe" Wood**; נולדה ב-8 באוגוסט 2001) היא שחקנית וזמרת אמריקאית. היא ידועה בשל דמותה של שאניה בסדרת הטלוויזיה של NBC, "הנורמלים החדשים", ובתור שאנון בקומדיית המצבים של ABC, "The Real O'Neals", ובדמותה של לייק בדרמת הנעורים הלהט"בית של הולו, "באהבה, ויקטור".

## ביוגרפיה

ווד נולדה בקנזס סיטי, מיזורי ב-2001. ווד סיפרה שרצתה להיות שחקנית מאז שהייתה בת 3. ושיחקה בתוכנית טלוויזיה בפעם הראשונה בגיל 10.

## פילמוגרפיה
### קולנוע

### טלוויזיה

### שמע

## דיסקוגרפיה
### השמעות נרחבות

## סינגלים
# Mathew Street
# Don’t Call Me Flower
# 21st Century Hippie

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:זמרות אמריקאיות
קטגוריה:אמריקאיות שנולדו ב-2001
ג'ודית שרמן

**ג'ודית דורותי שרמן** (באנגלית: **Judith Dorothy Sherman**; נולדה ב-12 בנובמבר 1942) היא טכנאית קול ומפיקה מוזיקלית אמריקאית.

## ביוגרפיה
שרמן נולדה בקליבלנד, אוהיו בשנת 1942. היא למדה באוניברסיטת ולפראיסו, שם סיימה תואר ראשון בשנת 1964. היא קיבלה תואר שני באמנויות יפות מאוניברסיטת באפלו בשנת 1971. לאחר שסיימה את לימודיה, שרמן עבדה עבור אד קלהוף בשנים 1971–1972 בניו יורק. היא המשיכה לעבוד בתחנת הרדיו WBAI בניו יורק, שם התחילה כטכנאית קול ועשתה את דרכה למפיקה ולמנהלת מוזיקלית.

ב-1976 היא הקימה את חברת "ג'ודית שרמן הפקות", שם היא עובדת מאז כטכנאית קול ומפיקה עצמאית.

שרמן הייתה נשואה למפיק זוכה הגראמי מקס וילקוקס, עד שהשניים התגרשו. היא נשואה לכנר קרטיס מקומבר.

## קישורים חיצוניים

## הערות שוליים

קטגוריה:אמריקאים ילידי אוהיו
קטגוריה:מפיקים מוזיקליים אמריקאים
קטגוריה:מפיקות מוזיקליות אמריקאיות
קטגוריה:טכנאי קול אמריקאים
קטגוריה:מהנדסות אמריקאיות
קטגוריה:מהנדסים אמריקאים
קטגוריה:זוכות פרס גראמי
קטגוריה:זוכי פרס גראמי
קטגוריה:בוגרי אוניברסיטת ולפראיזו
קטגוריה:בוגרי אוניברסיטת באפלו
קטגוריה:בוגרות אוניברסיטת באפלו
קטגוריה:קליבלנד: אישים
קטגוריה:אמריקאיות שנולדו ב-1942
קטגוריה:אמריקאים שנולדו ב-1942
יוקובואה

שמאל|ממוזער|יוקובואה
**יוקובואה** (ביפנית: **横笛**) הוא חליל רוחבי יפני או . הסוגים השונים כוללים את Komabue ,Nōkan ,Ryūteki ו-Shinobue.

## סוגים שונים של יוקובואה
לחלילים אלו תא סגור במיוחד (לשיפור האיכויות הגוון והטונאלי), המשתרע מעבר לסנטר עד לכתף שמאל וניתן להשתמש בו כמנוחה, כמו שניתן להניח כינור על הכתף השמאלית.

## קישורים חיצוניים

קטגוריה:חליל צד
Mama ŠČ!

"****" הוא סינגל שהוקלט על ידי להקת הרוק הקרואטית לט 3. את השיר הוציאה לאור ב-20 בינואר 2023 חברת התקליטים דאלאס רקורדס, ולאחר ניצחונו ב-*Dora 2023* נבחר לייצג את קרואטיה באירוויזיון 2023, שהתקיים בליברפול שב.

## על השיר
בריאיון לעיתון הקרואטי Jutarnji list דווח כי ההשראה לשיר נעוצה באות הראשונה של האלפבית העתיק בעולם. לדברי חברי הלהקה, "" הוא שיר שלום.

## לפני האירוויזיון
*Dora 2023* הייתה המהדורה ה-24 של הקדם הקרואטי לתחרות הזמר של האירוויזיון. היא כללה שמונה-עשר משתתפים שהתחרו על הזכות לייצג את מדינתם באירוויזיון 2023. על פי כלי התקשורת בקרואטיה, היה השיר המועמד המוביל לזכייה באירוע. במהלך הופעתו לבשה הלהקה מדים צבאיים, כשחבר אחד אף מחופש לוולדימיר איליץ' לנין, שאוחז בידיו שתי רקטות. בתום ההצבעה נחשף כי "" דורג במקום הראשון.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. קרואטיה שובצה למחצית הראשונה של חצי הגמר הראשון, שהתקיים ב-9 במאי 2023.

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. קרואטיה הופיעה שביעית, לפני שווייץ ואחרי אירלנד. ב-9 במאי 2023 ביצעה הלהקה את """ על בימת חצי הגמר הראשון של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. קרואטיה הופיעה כמדינה ה-25, לפני הממלכה המאוחדת ואחרי סלובניה.

## קישורים חיצוניים

## הערות שוליים

קטגוריה:שירי אירוויזיון 2023
קטגוריה:שירי קרואטיה באירוויזיון
קטגוריה:שירים בקרואטית
Yankee Hotel Foxtrot

***Yankee Hotel Foxtrot*** הוא אלבום האולפן הרביעי של להקת הרוק האמריקאית וילקו, שיצא ב-18 בספטמבר 2001. ההקלטות לאלבום החלו בסוף שנת 2000. הקלטות אלו, שתועדו עבור הסרט "I Am Trying to Break Your Heart: A Film About Wilco", היו מלאות קונפליקטים כולל החלפת מתופפים וחילוקי דעות בין חברי הלהקה והמפיקים לגבי שירים. למרות זאת, האלבום הושלם בתחילת שנת 2001. האלבום הציג סאונד ניסיוני יותר מהפרויקטים הקודמים של הלהקה, והוא תואר כאלבום ארט רוק ואינדי רוק על ידי מבקרי מוזיקה. זה היה האלבום הראשון של הלהקה עם המתופף גלן קוצ'ה, והאחרון עם הנגן והכותב ג'יי בנט.

רפרייז רקורדס, חברת התקליטים של וילקו באותה תקופה, סירבה להוציא את האלבום מכיוון שהם לא היו מרוצים מהתוצאה הסופית; זה הוביל לעזיבתה של וילקו את החברה. לאחר מכן, הלהקה רכשה את הזכויות על האלבום ומאוחר יותר הוציאה את האלבום כולו בחינם באתר האינטרנט שלה ב-18 בספטמבר 2001. בנובמבר של אותה השנה, וילקו חתמה עם Nonesuch Records, שהוציא את האלבום בופן מסחרי ב-23 באפריל 2002. האלבום זכה לשבחים רבים ממבקרי מוזיקה עם יציאתו, והוא נחשב כאחד האלבומים הגדולים ביותר של שנות ה-2000. זהו גם הפרויקט הנמכר ביותר של הלהקה, לאחר שהגיע למקום ה-13 במצעד הבילבורד 200.

## רשימת רצועות

## מיקומי שיא

### מצעדים שנתיים

## קישורים חיצוניים

## הערות שוליים

קטגוריה:אלבומי 2002
קטגוריה:אלבומים באנגלית
קטגוריה:אלבומים בהוצאה עצמית
קטגוריה:אלבומי אינדי רוק
אהרן הכהן מראגוזה

רבי **אהרן בן דוד הכהן מראגוזה** (נולד ב-1580 לערך) היה רב בראגוזה, בימינו דוברובניק.

סבו מצד אמו היה המקובל רבי שלמה אוהב, גם הוא רב באותה עיר. רבי אהרן למד בעיר הולדתו ולאחר מכן בוונציה, ומשם חזר לכהן כרב בראגוזה. בשנת 1623 נכלא כשותף כביכול של יצחק ישורון, שהואשם באשם כוזב בעלילת דם. דרשותיו של רבי אהרן, "זקן אהרן", יחד עם דרשות סבו, "שמן הטוב", וסיפור מותו של יצחק ישורון, פורסמו בוונציה בשנת 1657, לאחר פטירתו.

תיאורה של עלילת הדם, יחד עם מסמכים מארכיון ראגוזה, פורסמו ב-1882.

## לקריאה נוספת
* שם הגדולים, חלק ב, מערכת ש, אות פט (שמן הטוב).

## הערות שוליים

קטגוריה:עלילות דם
קטגוריה:ראשוני האחרונים
קטגוריה:מחברי ספרי דרוש
קטגוריה:יהודים במאה ה-17
קטגוריה:ילידי המאה ה-16
קטגוריה:דוברובניק
קטגוריה:רבנים קרואטים
זניט (סדרת לוויינים)

שמאל|ממוזער|יחידת נחיתה של לוויין מדגם זנית|200px
**זניט** (ברוסית:**Зенит**) סדרת לווייני ריגול שפותחה בברית המועצות. השיגורים בוצעו בשנים 1961–1994 ובתקופה זו שוגרו כ-500 לוויינים.

הלוויין תוכנן בOKB-1 על בסיס חללית "ווסטוק". הוא כלל בין היתר יחידת נחיתה בקוטר 2.3 מ' ובמשקל של כ-2400 ק"ג. בחללית הותקנו מספר מצלמות. לאחר מספר שיגורים ראשונים התברר שצריך לשפר את יכולות המצלמות ופותחו מצלמות מיוחדות. יחידת נחיתה כללה מערכת פיצוץ עצמי שהייתה יכולה לפעול במידה ונחיתה התרחשה מחוץ לגבולות ברית המועצות. משך פעילות של הלוויין היה 8–15 ימים.

השיגור הראשון בוצע ב-11 בדצמבר 1961 אך היה כשל טכני במשגר. ב-4 באפריל 1962 בוצע שיגור מוצלח ולוויין קיבל שם "קוסמוס 4". השיגור השלישי נערך ב-28 ביולי 1962 ולראשונה בוצע נחיתה מוצלחת לאחר 11 ימי פעילות. החל משנת 1964 לווייני הסדרה הוכרזו כמבצעיות. השיגורים הראשונים בוצעו מקוסמודרום בייקונור בהמשך הם בוצעו גם מקוסמודרום פלסצק.

## דגמים
* זנית 2 - השיגורים בוצעו בשנים 1962–1970. משקל 4720 ק"ג. בסך הכל בוצעו 81 שיגורים.
* זנית 2M - השיגורים בוצעו בשנים 1968–1978. משקל הלוויין הוגדל ל-6300 ק"ג ולכן היה צורך לעבוד למשגר לוויינים חזק יותר. בוצעו 101 שיגורים. על בסיס דגם זה פותחו לוויינים אזרחים מסדרה "הקטור-פרירודה", ביון ופוטון.
* זנית 4 - השיגורים בוצעו בשנים 1963–1970. היה מצויד במצלמות משופרות. בוצעו 76 שיגורים.
* זנית 4M - השיגורים בוצעו בשנים 1968–1974. היה מצויד במצלמות משופרות ומנועים שהיו מאפשרים לשנות את המסלול מספר פעמים. בוצעו 61 שיגורים
* זנית 4MK - השיגורים בוצעו בשנים 1969–1980. היה מסוגל לטוס במסלול נמוך לקבלת צילומים איכותיים במיוחד. בוצעו 80 שיגורים
* זנית 4MT - השיגורים בוצעו בשנים 1971–1982. היה מיועד לביצוע צילום טופוגרפי. בוצעו 23 שיגורים. על בסיס לוויינים אלו פותחו לוויינים מסדרה Fram לצרכים אזרחיים.
* זנית 6U - השיגורים בוצעו בשנים 1976–1985. יכול לטוס במסלול גבוה ובמסלול נמוך. בוצעו 96 שיגורים
* זנית 8 - השיגורים בוצעו בשנים 1984–1994. היה מיועד לצילומי קרטוגרפיה. משך החיים היה 15 ימים. בוצעו 101 שיגורים.

על בסיס לווייני הסדרה פותחו לוויינים לצרכים אזרחיים. סדרת לווייני "יאנטר" בתחילה השלימה את לווייני "זניט" ובהמשך החליפה אותם.

## קישורים חיצוניים

* תיאור מפורט של הלוויינים 
* לוויין זניט 2
* לוויין זניט 2M
* לוויין זניט 4
* לוויין זניט M4
* לוויין זניט 4MK
* לוויין זניט 4MT
* לוויין זניט 6U
* לוויין זניט 8

קטגוריה:לוויינים רוסיים
קטגוריה:לוויינים סובייטיים
קטגוריה:צילום על ידי לוויין
קטגוריה:לווייני ריגול
קומבואה

ה**קומבואה** (ביפנית: **高麗笛**, "חליל קומה") הוא חליל הנקרא חליל במבוק רוחבי, נקרא גם קומבואה **פיו Fue** המשמש במוזיקת חצר יפנית מסורתית.
מרכז|ממוזער|קומבואה פו

## קומבואה פו
הקומבואה בנוי בדרך כלל מבמבוק. זהו חליל רוחבי עם שישה חורים באצבעות. הוא 36 ס"מ, קצר יותר מחליל ריוטקי.

הקומבואה משמש גם בגאגאקו וגם בקומאגקו. מבחינה היסטורית משפחת אוגה משפחה של מוזיקאים ביפן התמחתה בקומבואה.

## קישורים חיצוניים

קטגוריה:חליל צד
מרדית' מונרו

**מרדית' מונרו** (באנגלית: **Meredith Leigh Monroe**, נולדה ב-30 בדצמבר 1969) היא שחקנית אמריקאית הידועה בעיקר בזכות גילומה של אנדי מקפי בדוסון קריק מ-1998 עד 2003, ובתפקיד חוזר בתור היילי הוצ'נר במחשבות פליליות וקרולין סטנדל ב-13 סיבות.

## ראשית חייה
מונרו נולדה ב 1969 ביוסטון, טקסס, ארצות הברית. הוריה התגרשו כשהייתה בת שנתיים, ולאחר מכן היא גדלה בהילסדייל, אילינוי.

היא למדה בבית הספר התיכון המרכזי של הילסדייל ולאחר שסיימה את לימודיה עברה לניו יורק כדי להמשיך בקריירת דוגמנות.

## קריירה
בשנת 1995, היא הופיעה במספר פרסומות בטלוויזיה ובפרסומות במגזינים עבור לוריאל טיפוח שיער, דיסני ריזורט, אופני האפי, מכוניות פורד וצעצועים של מאטל. בנוסף היא דגמנה על 5 כריכות של ספרי ננסי דרו.

בשנת 1996, מונרו עשתה את המעבר למשחק כאשר לוהקה לתפקיד טרייסי דלקן בסדרה מחשבות מסוכנות של ABC, מה שהוביל לתפקיד קטן שחוזר על עצמו בסאנסט ביץ' בתור רייצ'ל, נערה בהריון.

ב-1998 בגיל 29 היא לוהקה לתפקיד קבוע בדוסון קריק בתפקיד אנדי, נערה בת 16, אחותו של ג'ק (קר סמית') המפתחת מחלת נפש. היא הייתה בתפקיד קבוע בעונות 2 ו-3, הופיעה במספר פרקים בתחילת ובסוף עונה 4, והייתה כוכבת אורחת מיוחדת בסיום הסדרה בעונה 6 (אם כי הסצנות שלה נחתכו מהפרק המשודר בטלוויזיה, והופיעה רק במהדורת ה-DVD המורחבת). על תפקידה זה זכתה בפרס "פריצת השנה" בטקס פרסי בחירת הנוער 1999.

אחרי דוסון קריק, היא עשתה המון הופעות אורח בכמה תוכניות פופולריות אחרות, כולל: פשע מן העבר, , האוס, בונז, מרפאה פרטית, המנטליסט, NCIS, הוואי 0–5 ועוד.

ב-2002 השתתפה בסרט הטלוויזיה "מעבר לערבה: סיפורה האמיתי של לורה אינגלס וילדר". בתפקיד הסופרת לורה אינגלס וילדר. הסרט הופק על יד מרקוס קול והציג את הספרים המאוחרים יותר של סדרת בית קטן בערבה (מ"החורף הארוך" עד "ארבע השנים הראשונות"). ב-2002 יצא סרט המשך שגם בו השתתפה מונרו.

בין 2005–2009 היא הופיעה בסך הכל ב-16 פרקים במחשבות פליליות בתור היילי הוצ'נר, אשתו של אהרון הוצ'נר (תומאס גיבסון). מונרו עזבה את הסדרה לאחר שדמותה נרצחה על ידי רוצח סדרתי, בפרק ה-100.

בהמשך היו לה גם תפקידים ב , בניחוש חוקר, חשיפה לדרום, המפענחת, ו-S.W.A.T.

בשנת 2018, היא הצטרפה לקאסט של 13 סיבות בעונה השנייה בתור קרולין, אמו של אלכס סטנדל והופיעה בתוכנית במשך 10 פרקים.

## חיים אישיים
מונרו נישאה לסטיבן קאבוביט, (אחיו של השחקן אנדרו קאבוביט) ב-1999, ולהם תאומים, בן ובת שנולדו בשנת 2014.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
רעידת האדמה בארזינג'אן (1939)

**[[רעידת אדמה|רעידת האדמה]] של [[ארזינג'אן]]** פקדה את מזרח טורקיה בשעה 1:57:23 לפנות בוקר (שעון מקומי) ב-27 בדצמבר 1939 עם עוצמה 8–8.2 בסולם ריכטר, של 7.8 בסולם מגניטודה לפי מומנט (Mw) ועוצמה מקסימלית של XII (*אקסטרים*) בסולם מראקלי. זוהי רעידת האדמה החזקה ביותר שתועדה בטורקיה, מאז רעידת האדמה בצפון אנטוליה  ב-1668 שהייתה חזקה יותר. רעידת האדמה הייתה בין האירועים הגדולים ברצף של רעידות שהשפיעו על טורקיה בהעתק צפון אנטוליה בין 1939 ל-1999.ברעידה התרחש , עם תזוזה אופקית של עד 3.7 מטר בקטע באורך 360 ק"מ באזור ההעתק. ברעידת האדמה נספו 39,968 אנשים, ונפצעו כ-100,000, מה שהפך אותה לאסון הטבע עם מספר הנפגעים הרב ביותר בטורקיה של המאה ה-20.

## רקע
העתק צפון אנטוליה באסיה הקטנה הוא  עיקרי שבו הלוח האירו-אסיאתי מחליק על פני המיקרו-לוח האנטולי הקטן יותר. השבר משתרע על פני 1,600 ק"מ ממזרח טורקיה ועד לים מרמרה. אזור ההעתק היה ונשאר פעיל מאוד. ארזינג'אן נהרסה ברעידות אדמה לפחות 11 פעמים מאז 1,000 לספירה. בין 1942 ל-1967, אירעו שש רעידות אדמה גדולות לאורך אותה שבר, בהן שלוש מעל 7 בMw.

## רעידת אדמה
עם מוקד רעש סמוך לעיר ארזינג'אן, שבר רעידת האדמה התפשט מערבה לאורך של 400 ק"מ. עד היום ניתן לראות את קרעי פני השטח שנוצרו. נוצר קרע של עד 360 ק"מ על פני השטח. חושבה תזוזה ממוצעת של בין 2.3 מטר ל-8.8 מטר. תזוזות אנכיות נמדדו ב-0.5–2.0 מטר. ההחלקה האופקית המקסימלית הייתה 10.5 מטר. הרעידה נמשכה 52 שניות.   הרעידה גם גרמה לצונאמי בגבהים של 1-3 מטר שפגע בחוף הים השחור.  מרעידת האדמה של 1939 קידמה קרעים לכיוון מערב לאורך ההעתק הצפון אנטולי. מאז 1939 עשר רעידות אדמה בעוצמה של 6.7 קרעו חלק של 1,000 ק"מ מההעתק.

## נזק
רעידת האדמה גרמה נזק חמור לכ-116,720 מבנים. כיוון שהרעידה התרחשה בחורף היה למחלצים ולסיוע קשה אף יותר להגיע לאזורים הפגועים.

בתחילה עמד מספר ההרוגים על כ-8,000 איש. למחרת, ב-27 בדצמבר, דווח כי הוא עלה ל-20,000. במהלך אותו יום, הטמפרטורה ירדה ל-30 מעלות צלזיוס מתחת לאפס והחל מבצע חילוץ חירום. עד 5 בינואר, כמעט 33,000 מתו עקב רעידת האדמה ובשל טמפרטורות נמוכות, תנאי סופות שלגים ושיטפונות.

## לאחר הרעידה
ההרס המוחלט של רעידת האדמה גרם לטורקיה לאמץ תקנות בנייה סיסמיות. הנזק שנגרם לעיר ארזינג'אן היה כה נרחב, עד שמיקומה הישן ננטש לחלוטין והיא נוסדה מחדש 4 קילומטר צפונית-מערבית למיקום הישן.

בשנת 2023 שוב התרחשה רעידת אדמה בטורקיה, ונשיא טורקיה רג'פ טאייפ ארדואן השווה את האסון לזה של 1939. אולם מבחינת הרוגים, הרעידה האחרונה הייתה קטלנית יותר מזו של 1939, ונהרגו בה למעלה מ-50,000 איש.

## הערות שוליים

קטגוריה:רעידות אדמה ב-1939
1939
קטגוריה:1939
אלף נשיקות קטנות

**אלף נשיקות קטנות** הוא סרט דרמה ישראלי משנת 1982 בתסריט ובימוי של מירה רקנאטי, עם רבקה נוימן, דינה דורון וגדי רול בתפקידים הראשיים.

התסריט הוא על אם ובתה המתמודדות כל אחת בדרכה עם סוד הבגידה של האב / בעל לאחר שנפטר.

הסרט התקבל לפסטיבל הקולנוע בקאן במסגרת "מבט מסוים" והיה מועמד לסרט הטוב ביותר בפסטיבל הקולנוע הבינלאומי בשיקגו.

## תקציר העלילה
אלמה לויתן (רבקה נוימן) היא מעצבת אופנה, גרה ביפו ועובדת בחנות גדולה לבגדי נשים בדיזנגוף סנטר ביחד עם חברתה נילי (נירית ירון). אביה דוד נפטר והיא מגיעה לבית החולים עם נילי כדי לקבל את בגדיו וחפציו ולבקר באותו זמן את אמה רותה (דינה דורון) שמאושפזת בחשד להתקף לב. היא מראה לרותה את השעון של אביה ומגלה לה שדוד נפטר.

דוד היה צייר חובב ובאחת הגלריות מגלה אלמה ציורים שלו עם הקדשה לאישה בשם מארה. בחיפוש קצר היא מוצאת את מארה (רינה אוטיצ'ל) בעלת מספרה ולה בן בשם מיקה (גדי רול). מסתבר שלאביה הייתה מאהבת במשך שנים והיא ורותה לא ידעו על כך דבר.

היא מגלה זאת לאמה שדורשת שתפסיק מגע עם מארה ומיקה. רותה בטוחה שמיקה הוא בנו של דוד אבל האמת היא שמארה הגיעה לישראל לבדה כשבנה היה בן שלוש ודוד לויתן תמך בה כל הזמן.

מיקה מחזר אחרי אלמה אבל יש לה באותו זמן חבר בשם אורי (דורון תבורי) אתו היא מקיימת יחסים. רותה עוברת משברים נפשיים שמשפיעים על הקשר שלה עם אלי (נסים זוהר). בשלב מסוים היא עוזבת הכל ונוסעת לפריז להתאוורר אבל לבסוף חוזרת. אלמה עוזבת את אורי ומחזקת את הקשר עם מיקה.

## צוות השחקנים

## קישורים חיצוניים

* 
* אלף נשיקות קטנות, בספר הקולנוע הישראלי
* אלף נשיקות קטנות, בארכיון הסרטים הישראלי
* אלף נשיקות קטנות, באתר אידיבי
* 
* 

קטגוריה:סרטי 1982
קטגוריה:סרטי דרמה ישראליים
קטגוריה:סרטים בעברית
ג'וזפה דורדוני

**ג'וזפה "פינו" דורדוני** (באנגלית: **Giuseppe "Pino" Dordoni**; 28 ביוני 1926  – 24 באוקטובר 1998) היה אתלט איטלקי בתחום של הליכה תחרותית. אלוף אולימפי (הלסינקי 1952) ואלוף אירופה (בריסל 1950) בהליכה ל-50 ק"מ. אלוף איטליה בהליכה ל-10 ק"מ (11 זכיות), בהליכה ל-20 ק"מ (10 זכיות) ובהליכה ל-50 ק"מ (5 זכיות).

## ביוגרפיה
ג'ודפה דורדוני נולד ב-1926 בפיאצ'נצה, איטליה. ב-1943 הצטרף לרפובליקה הסוציאלית האיטלקית הפשיסטית ועם כיבוש איטליה, ב-1945, על ידי בעלות הברית הושם במעצר במחנה קולטנו  שאכלס כ-32,000 מחברי הרפובליקה הסוציאלית האיטלקית וכן משתפי פעולה עם הגרמנים.

ב-1945 שוחרר מהמחנה והחל להתאמן בהליכה תחרותית כשכבר ב-1946 ניצח לראשונה באליפות איטליה בהליכה ל-10 ק"מ. הקריירה הספורטיבית של דורדוני נמשכה עד 1960 ובמהלכה השתתף בארבע אולימפיאדות.

לאחר פרישתו השתלם כטכנאי והחל מ-1962 אימן את נבחרת איטליה בהליכה תחרותית וליווה אותה בעוד שבעה משחקים אולימפיים. חניכו המוכר ביותר היה אבדון פמיק שזכה בשתי מדליות אולימפיות.

## קריירה ספורטיבית
### 1948
באולימפיאדת לונדון סיים דורדוני במקום התשיעי בהליכה ל-10 ק"מ.

### 1950
באליפות אירופה שנערכה בבריסל, בלגיה זכה דורדוני במדליית זהב בהליכה ל-50 ק"מ בתוצאה של 4:44:43 שעות לפני ג'ון לינגרן  (4:43:25 שעות) וורנר לינגרן (4:49:28 שעות), שניהם משוודיה.

### 1951
במשחקי הים התיכון שנערכו באלכסנדריה, מצרים זכה דודוני במדליית זהב בהליכה ל-10 ק"מ בתוצאה של 51:39.6 דקות לפני את'נסיוס אפוספוריס מיוון (54:28.0 דקות) ווהיב סלח ממצרים (1:02:20.9 שעות).

### 1952
#### אלוף אולימפי
באולימפיאדת הלסינקי זכה דורדוני במדליית זהב בהליכה ל-50 ק"מ בשיא משחקים של 4:28:07.8 שעות לפני יוזף דולז'ל  מצ'כוסלובקיה (4:30:17.8 שעות) ואנטל רוקה  מהונגריה (4:31:27.2 שעות).

### 1954
באליפות אירופה שנערכה בברן, שווייץ לא הצליח דורדוני לסיים את תחרות הליכה ל-50 ק"מ.

### 1955
במשחקי הים התיכון שנערכו בברצלונה, ספרד זכה דודוני במדליית זהב בהליכה ל-10 ק"מ באליפות משחקים של 48:21.8 דקות לפני רולנד גריסה (48:44.2 דקות) ולואי שבלייה  (49:47.4 דקות), שניהם מצרפת.

### 1956
באולימפיאדת מלבורן סיים דורדוני במקום התשיעי בהליכה ל-20 ק"מ בתוצאה של 1:35:00.4 שעות.

### 1958
באליפות אירופה שנערכה בסטוקהולם, שוודיה סיים דורדוני במקום השישי בהליכה ל-20 ק"מ בתוצאה של 1:36:16.2 שעות. באותן תחרויות לא סיים דורדוני את התחרות בהליכה ל-50 ק"מ.

### 1960
באולימפיאדת רומא סיים דורדוני במקום השביעי בהליכה ל-50 ק"מ בתוצאה של 4:33:27.2 שעות.

### 1961
באליפות אנגליה שנערכה ב-1961 זכה דורדוני במדליית כסף בהליכה ל-2 מייל בתוצאה של 13:46.2 דקות אחרי קן מת'יוז מאנגליה (13:24.6 דקות) ולפני קולין וויליאמס מאנגליה (14:12.8 דקות).

## אותות הערכה
* 2015: היכל התהילה של ספורטאי איטליה 
* 2018: היכל התהילה של הפדרציה האיטלקית לספורט 
* מסדר ההצטיינות של הרפובליקה של איטליה

## קישורים חיצוניים

* ג'וזפה דורדוני, באתר worldathletics.org

## הערות שוליים

קטגוריה:אלופים אולימפיים איטלקים: אתלטיקה
קטגוריה:אלופים אולימפיים: 50 ק"מ הליכה
קטגוריה:אתלטים באולימפיאדת לונדון (1948)
קטגוריה:אתלטים באולימפיאדת הלסינקי (1952)
קטגוריה:אתלטים באולימפיאדת מלבורן (1956)
קטגוריה:אתלטים באולימפיאדת רומא (1960)
קטגוריה:איטלקים שנולדו ב-1926
קטגוריה:איטלקים שנפטרו ב-1998
קצין קשר

**קצין קשר** הוא קצין מטה במפקדה. הוא שאחראי על מערכות הקשר, התקשורת, הרדיו, ההצפנה, המחשבים, הסלולר, הטלפוניה והנל"ן.

במסגרת הצבא הישראלי קצין הקשר אחראי על ביצוע הוראות קשר"ר, רישום הציוד, פריסת הטלפונים הירוקים והאדומים במשרדים השונים, תקינות המרכזיות, חלוקת מכשירי סלולר לבעלי התפקידים השונים, חלוקת המחשבים הנייחים למשרדים השונים, מחשבים ניידים לבעלי התפקידים ומחשבים טקטים, אחראי על מערכות ההצפנה השונות ועל החלפת צופני האבטחה, אחראי למערכות הקשר הנייחות, המוסועות והנישאות, ומערכות רדיו שונות.

קצין הקשר אחראי למכשירי הקשר הנמצאים בחדר המלחמה.
קצין הקשר אחראי גם להכשרות מקצועיות של היחידות ובעלי המקצוע לתפעול מכשירי הקשר השונים.

## הערות שוליים

קטגוריה:פיקוד ושליטה
קטגוריה:מקצועות צבאיים
קטגוריה:חיל הקשר והתקשוב
גמר גביע העולם למועדונים 2022

**גמר גביע העולם למועדונים 2022** היה המשחק האחרון בגביע העולם למועדונים 2022, טורניר כדורגל בין-לאומי לקבוצות כדורגל שהתארח במרוקו. זה היה הגמר ה-19 של גביע העולם למועדונים, שהוא טורניר מאורגן של פיפ"א בין המועדונים שזכו באליפויות בכל אחת משש קונפדרציות פיפ"א, כמו גם אלופת הליגה המקומית של המדינה המארחת.

משחק הגמר נערך באצטדיון הנסיך מולאי עבדאללה ברבאט ב-11 בפברואר 2023. על התואר התמודדו המועדון הספרדי ריאל מדריד, המייצג את אופ"א כאלופה המכהנת של ליגת האלופות, והמועדון הסעודי אל-הילאל, המייצג את קונפדרציית הכדורגל של אסיה.

ריאל מדריד ניצחה במשחק 5–3, וזכתה בגביע העולם החמישי שלה, ובאליפות העולם השמינית, יחד עם הגביע הבין-יבשתי. עם שמונה שערים, המשחק היה הגמר הפורה ביותר בתולדות גביע העולם למועדונים.

## קבוצות

אל-הילאל הפך למועדון האסיאתי השלישי שהגיע לגמר גביע העולם למועדונים, במהדורה ה-19 של הטורניר. הם גם המועמדים הראשונים מה-AFC לעשות זאת, שכן ההופעות של קבוצות מאסיה בגמר 2016 וב-2018 (שתיהן הפסידו לריאל מדריד) היו שתיהן של אלופת הליגה המארחת.

### הדרך לגמר

## משחק
### פרטים

### סטטיסטיקות

## קישורים חיצוניים

* 

## הערות שוליים

קטגוריה:גביע העולם בכדורגל לקבוצות
קטגוריה:משחקי כדורגל
קטגוריה:רבאט
קטגוריה:ריאל מדריד
קטגוריה:אל-הילאל
קטגוריה:תחרויות כדורגל ב-2023
קטגוריה:תחרויות כדורגל במרוקו
קטגוריה:תחרויות כדורגל בין-לאומיות למועדונים
רוברט סמירקה

**רוברט סמירקה** (באנגלית: **Robert Smirke**; 15 באפריל 1753 – 5 בינואר 1845) היה צייר ומאייר אנגלי, התמחה בציורים קטנים המציגים נושאים הלקוחים מהספרות. הוא היה חבר באקדמיה המלכותית.  

## ביוגרפיה
סמירקה נולד בויגטון ליד קרלייל, בנו של אמן נודד. כשהיה בן שתים עשרה למד אצל צייר בלונדון, ובגיל עשרים החל ללמוד בבית הספר של האקדמיה המלכותית.

ב-1775 הפך לחבר באגודת האמנים המשולבת, איתה הציג גם ב-1777 וב-1778. ב-1786 הציג את "הנרקיס, הגברת והסברינה" באקדמיה המלכותית. אחריהם באו יצירות רבות, לרוב קטנות בגודלן, הממחישות את המשוררים האנגלים, במיוחד את ג'יימס תומסון.

בשנת 1791 נבחר סמירקה לחבר נלווה של האקדמיה המלכותית, שבה הציג את "האלמנה". הוא הפך לחבר מן המניין ב-1793, כאשר צייר את עבודתו "דון קישוט וסנצ'ו". תרומתו האחרונה לאקדמיה הייתה ב-1813, אך הוא המשיך להציג מדי פעם במקומות אחרים עד 1834.

ב-1804 הוא היה מועמד לרשת את ג'וזף וילטון כראש האקדמיה המלכותית, אך ג'ורג' השלישי סירב לאשר את המינוי בשל דעותיו הפוליטיות המהפכניות, והמינוי עבר במקום זאת להנרי פוסלי.

בשנת 1815 המוסד הבריטי הרגיז אמנים בריטים רבים על ידי ההקדמה לקטלוג של תערוכת המאסטרים הישנים, מה שרימז בצורה חזקה למדי שלאמנים הבריטים, יש הרבה מה ללמוד מהישנים. כנראה, סמירקה בשנים 1815–1816 חיבר סדרה של סאטירות, אשר הצביעו על החסות הגדולה של האמנות הבריטית.  מבין בניו, ריצ'רד סמירקה (1778–1815), היה אמן עתיקות בולט. רוברט וסידני הפכו שניהם לאדריכלים בולטים ונבחרו שניהם חברים באקדמיה המלכותית. בנו הרביעי, אדוארד, היה עורך דין.

סמירקה מת בלונדון, ב-5 בינואר 1845, בגיל 92, ונקבר בבית הקברות קנסל גרין.

## יצירה
תמונותיו של סמירקה היו בדרך כלל בגודל קטן וצבועות במונוכרום, וכך הותאמו לחריטה. הוא עיצב איורים לתנ"ך, ליצירות של שייקספיר (1783), לילות ערב (1811), הרפתקאות הגיבן (1814), דון קיחוטה. כמו כן אייר יצירות של משוררים וסופרים בריטים שונים.

סמירקה גם צייר כמה תמונות עבור גלריית שייקספיר של ג'ון בוידל ועבור תולדות אנגליה של בוייר. יצירות אלו כללו את קתרין ופטרוצ'יו, ג'ולייט והאחות, הנסיך הנרי ופלסטף ושבעת העידנים.

## גלריה

File:The Awakening of King Lear (Smirke, c. 1792).jpg
File:Falstaff rebuked (Smirke, c. 1795).jpg
File:Robert Smirke - The Two Sons of Tipu Sahib, Sultan of Mysore, Being Handed over as Hostages to General Cornwallis - Google Art Project.jpg
File:Robert Smirke (1753-1845) - The Rival Waiting-Women - 1166140 - National Trust.jpg
File:Sarah Siddons as Lady Macbeth (Smirke, c. 1790-1810).jpg


## קישורים חיצוניים

* 

## הערות שוליים

קטגוריה:ציירים בריטים
קטגוריה:ילידי 1753
קטגוריה:נפטרים ב-1845
מחמרה

**מְחַמַּרַה** (בערבית: **محمرة**, "מואדם") או **מוחמרה** נקרא בשוגג גם **מוהמרה** הוא מטבל חריף העשוי מאגוזי מלך, פלפל אדום, דבשת רימונים ופירורי לחם. הוא מזוהה עם העיר חלב בסוריה, אך ניתן למצוא אותו גם בטורקיה, במיוחד באזורים דרום-מזרחיים, שם מאכלים ערביים נפוצים יותר במטבח המקומי בגלל ההשפעה התרבותית הסורית, כך גם במטבח הארמני המערבי. בטורקיה, מחמרה נקרא אקוקה והוא מוגש כמתאבן.

## מרכיבים
המרכיבים העיקריים הם בדרך כלל פלפלים טריים או יבשים, מסורתית פלפל חלבי, אגוזי מלך טחונים, פירורי לחם ושמן זית. הוא עשוי להכיל גם שום, מלח, מיץ לימון, דבשת רימונים, ולפעמים תבלינים (כגון כמון). ניתן לקשט אותו בעלי נענע או פטרוזיליה.

## שימושים
את המחמרה אוכלים כמטבל עם לחם, כממרח לטוסט וכרוטב לקבב, בשרים על האש ודגים.

## ראו גם
* אג'יקה, מטבל במטבח הקווקזי, המוכן מהרתחה של פלפל אדום חריף, שום, עשבי תיבול ותבלינים
* אריסה, ממרח במטבח התוניסאי העשוי מפלפלים חריפים
* זחוק, רוטב חריף במטבח המזרח-תיכוני, העשוי מפלפלים חריפים טריים או מיובשים המתובלים בכוסברה, שום ותבלינים שונים

## קישורים חיצוניים

## הערות שוליים

קטגוריה:מאכלים חריפים
קטגוריה:המטבח הערבי: ממרחים
קטגוריה:המטבח הסורי
ג'ון וובר

**ג'ון וובר** באנגלית: **John Webber**  (6 באוקטובר 1751 – 29 במאי 1793) היה אמן אנגלי שליווה את קפטן קוק במשלחת השלישית שלו באוקיינוס השקט. הוא ידוע בעיקר בזכות תמונותיו של אוסטרליה, הוואי ואלסקה.

## ביוגרפיה
וובר נולד בלונדון, התחנך בברן ולמד ציור בפריז. אביו היה אברהם ואבר, פסל שווייצרי שעבר ללונדון, ושינה את שמו לוובר לפני שהתחתן עם גברת מרי קוואנט ב-1744.

וובר שימש כאמן רשמי במסע הגילוי השלישי של ג'יימס קוק ברחבי האוקיינוס השקט (1776–1880) על סיפון HMS Resolution. במפרץ ההרפתקאות בינואר 1777 הוא צייר "איש מארץ ואן דימן" ו"אישה מארץ ואן דימן". הוא גם צייר הרבה סצנות בניו זילנד ובאיי הים הדרומי. במסע זה, שבמהלכו איבד קוק את חייו בקרב בהוואי, הפך וובר לאמן האירופי הראשון שיצר קשר עם איי הוואי, שנקראו אז איי סנדוויץ'. הוא צייר נופים רבים בצבעי מים של האיים קוואי והוואי, וגם תיאר רבים מאנשי הוואי.

באפריל 1778, עגנו ספינותיו של קפטן קוק "רזולוציה" ו"דיסקברי" בוונקובר איילנד, קנדה כדי לבצע תיקונים. הצוות ערך תצפיות ותעד מפגשים עם האנשים המקומיים. וובר צייר נופים בצבעי מים. רישומיו וציוריו נחרתו לדין וחשבון שהודפס לאדמירלות הבריטית על המשלחת, שפורסם ב-1784.

באנגליה בשנת 1780 הציג וובר כ-50 יצירות בתערוכות של האקדמיה המלכותית בין השנים 1784 ל-1792, ונבחר למקורב של האקדמיה המלכותית ב-1785 וקיבל תואר "אמן מלכותי" בשנת 1791. רוב עבודתו היו נופים. לפעמים נכללו דמויות, כמו בציור - "מותו של קפטן קוק" ציור נודע בזכות התחריט שלו. גרסה נוספת של תמונה זו נמצאת בגלריה של ויליאם דיקסון בסידני.

## אוספים
ציוריו נמצאים באוספים רבים: מוזיאון אנקורג' להיסטוריה ואמנות (אלסקה), מוזיאון האלאוטים (אלסקה), מוזיאון הבישוף (הונולולו), מוזיאון הונולולו לאמנות, מוזיאון פיבודי אסקס (סאלם, מסצ'וסטס), הגלריה לאמנות של אוניברסיטת ייל, המוזיאון הבריטי, המוזיאון של סר ג'ון סואן (לונדון), המוזיאון הימי הלאומי (לונדון), המוזיאון של ניו זילנד טה פאפא טונגרווה, ספריית ג'ון קרטר בראון וספריית מיטשל (אוסטרליה) הם בין האוספים הציבוריים מחזיק בעבודות של ג'ון וובר.

## גלריה

 File:John Webber's oil painting 'A Chief of the Sandwich Islands', 1787.jpg
 File:John Webber - Poedooa, the Daughter of Oree.jpg
File:Death of Captain Cook.jpg



## קישורים חיצוניים

## הערות שוליים

קטגוריה:ציירים בריטים
קטגוריה:ילידי 1751
קטגוריה:נפטרים ב-1793
מחסור בשינה

**מחסור בשינה** הוא המצב של חוסר במשך הזמן הנחוץ ו/או באיכות שינה נאותה על מנת שהאדם יהיה עירני, יתפקד באופן מיטבי, ובריאותו תהיה תקינה. המצב של מחסור בשינה עלול להיות כרוני או אקוטי, ועשוי להשתנות במידת החומרה מאדם לאדם.

כאשר המחסור בשינה הוא אקוטי האדם ישן פחות מהכמות הרגילה או אינו ישן בכלל במשך תקופה קצרה יחסית – בדרך כלל מצב זה נמשך יום עד יומיים. כאשר אדם סובל ממחסור בשינה כרוני המשמעות היא שהאדם ישן באופן שגרתי פחות מהכמות האופטימלית לתפקוד אידיאלי. לעיתים רבות יש הנוטים להתבלבל בין המצב של מחסור בשינה כרוני לבין המצב של נדודי שינה. למרות שגם במצב של מחסור בשינה כרוני וגם במצב של נדודי שינה יש ירידה בכמות שעות השינה ו/או באיכות השינה וכן פגיעה בתפקוד היומיומי, ההבדל ביניהם טמון ביכולת של האדם להירדם. אנשים הסובלים ממחסור בשינה מסוגלים להירדם במהירות כאשר הדבר מתאפשר, אך אלו עם נדודי שינה מתקשים להירדם.

אדם מבוגר ממוצע זקוק לשבע שעות שינה או יותר מדי לילה על מנת שיצליח לשמור על הבריאות. כמות שעות השינה הנחוצה לאדם עשויה להיות להשתנות בהתאם לאיכות השינה של האדם, בהתאם לגיל של האדם, משתנה אם מדובר בנשים בהריון, ו/או במידת החומרה של המחסור בשינה. לעיתים רבות כאשר האדם לא ישן את כמות השעות האידיאלית באופן קבוע הדבר עלול להוביל במוקדם או במאוחר לעלייה במשקל, ללחץ דם גבוה, לסוכרת, לדיכאון, למחלות לב ולעיתים אף לשבץ מוחי. המצב של מחסור בשינה עלול גם להוביל במוקדם או במאוחר לחרדה גבוהה, לעצבנות, להתנהגות לא יציבה, לתפקוד קוגניטיבי לקוי, לפגיעה בתפקיד היומיומי, ואולי אך לאפיזודות פסיכוטיות.

המצב של מחסור כרוני בשינה משפיע לרעה על המוח והתפקוד הקוגניטיבי. עם זאת, במקרים נדירים מחסור בשינה עשוי להוביל באופן פרדוקסלי להגברת האנרגיה והערנות ולשיפור מצב הרוח.

לאורך השנים בוצעו גם מספר מחקרים אשר השוו את ההשפעות של מצב מחסור בשינה אקוטי מלא ומצב מחסור בשינה כרוני חלקי. המצב בו אדם לא ישן בכלל במשך תקופה ארוכה אינו שכיח אצל בני אדם (אלא אם כן הם סובלים מחוסר שינה תורשתי קטלני או בעיות ספציפיות שנגרמו כתוצאה מניתוח). ההערכה היא שמרבית בני האדם לא מסוגלים להימנע לחלוטין ממצב של שינה זעירה. במחקרים שבוצעו לאורך השנים בחיות מעבדה נמצא שכאשר היה להם מחסור מוחלט בשינה בטווח הארוך הדבר גרם להם למות.

## ראו גם
* נדודי שינה
* נרקולפסיה
* שינה פוליפאזית
* רפואת שינה

## קישורים חיצוניים

*משלימים שעות שינה, באתר מכבי שירותי בריאות

## הערות שוליים

קטגוריה:שינה
קטגוריה:מחלות והפרעות בבני אדם
יהדות לפי מדינה

## ראו גם

* מיהו יהודי
* יהדות
* יהודים
* יהדות התפוצות
* אוכלוסיית היהודים בעולם לאורך ההיסטוריה
* היסטוריה של עם ישראל
## קישורים חיצוניים

*
קטגוריה:יהדות התפוצות
קטגוריה:רשימות
אסטרלידה מצויה

**אסטרלידה מצויה** (שם מדעי: *Estrilda astrild*) היא מין של ציפור שיר ממשפחת האסטרילדיים, אשר חיה בטבע במרבית אפריקה אף שהופצה גם לכמה מאיי האוקיינוס השקט והיא אינה נתונה בסכנת הכחדה, כשלעיתים היא מגודלת בשביה. היא תוארה למדע ב-1758 בידי החוקר קארולוס ליניאוס.

## תיאור
ציפור זו קטנה מאוד ומגיעה לאורך של 11 עד 13 ס"מ, בעלת מוטת כנפיים של 12 עד 14 ס"מ ולמשקל של 7 עד 10 גרם בקירוב. היא בעלת נוצות אפורות עד חומות עם לחיים ומקור אדומים עזים. המקור גדול ומותאם לפיצוח זרעים. שני הזוויגים דומים אך הנקבות חסרות כמה פסים על בטנן.

הציפור היא פעילת יום החיה לאורך רוב אפריקה שמדרום לסהרה (למעט חלק ממערב אפריקה), אך מתרחקת מיערות עבותים או ממדבריות ונפוצה בעיקר בערבות עשב מוריקות, סוואנות וקני סוף לאורך נהרות. הציפור מחפשת זרעים ונבטים טריים, אך גם חרקים. מאחר שמזונה דל בנוזלים היא חייבת לשתות דרך קבע.

היא מקננת בין הענפים הנמוכים ומטילה ארבע עד שבע ביצים עליהם היא דוגרת כ-11 עד 13 ימים. הגוזלים עוזבים לאחר 17 עד 21 ימים מהבקיעה. לעיתים נטפלת אליהם אלמנה חדת-זנב.

### תת-מינים
מין זה כולל 15 תת-מינים:
* E. a. kempi
* E. a. occidentalis
* E. a. peasei
* E. a. macmillani
* E. a. adesma
* E. a. massaica
* E. a. minor
* E. a. cavendishi
* E. a. niediecki
* E. a. angolensis
* E. a. jagoensis
* E. a. rubriventris
* E. a. damarensis
* E. a. astrild
* E. a. tenebridorsa

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:אסטרילדיים
קטגוריה:קניה: עופות
קטגוריה:נמיביה: עופות
קטגוריה:בעלי חיים שתוארו ב-1758